open-index/open-wikipedia-markdown huggingface dataset:
Ζαΐρ

Το **Ζαΐρ**, επίσημα γνωστό ως **Δημοκρατία του Ζαΐρ** (Γαλλικά: République du Zaïre), ήταν η ονομασία της χώρας της
Λαϊκής Δημοκρατίας του Κονγκό για τρεις δεκαετίες περίπου και πιο συγκεκριμένα για μια περίοδο 26 χρόνων, από τις 27 Οκτωβρίου 1971 έως και τις 17 Μαΐου 1997.

## Ιστορία
Η χώρα ονομαζόταν αρχικά Βελγικό Κονγκό ή αλλιώς και *Κονγκό του Λεοπόλδου*. Έγινε ανεξάρτητη χώρα το 1960 και ενεπλάκη αμέσως σε εμφύλιο πόλεμο. Ο πρόεδρος Μομπούτου, που ανέλαβε την εξουσία το 1965, μετονόμασε τη χώρα σε Ζαΐρ το 1971 και εγκαθίδρυσε ένα διεφθαρμένο και αντιλαϊκό καθεστώς. Η απροθυμία του να δεχθεί την πολυκομματική δημοκρατία, που εγκαθιδρύθηκε το 1990, άφησε το Ζαΐρ με δύο κυβερνήσεις και μία διαλυμένη οικονομία. Το 1997 πραγματοποιήθηκε η μετονομασία του Ζαΐρ σε Λαϊκή Δημοκρατία του Κονγκό, από τον ηγέτη των ανταρτών που ανέτρεψαν τον Μομπούτου, Λοράν Ντεζιρέ Καμπιλά. 

## Δείτε επίσης
* Λαϊκή Δημοκρατία του Κονγκό

## Παραπομπές


## Εξωτερικοί σύνδεσμοι
* 

Κατηγορία:Ιστορία της Λαϊκής Δημοκρατίας του Κονγκό
Κατηγορία:Πρώην κράτη της Αφρικής
Σόλοι Κιλικίας

[thumb|250 px|Η γεωγραφική θέση της αρχαίας πόλης '''Σόλοι''' της [Κιλικία|Κιλικίας σε σύγχρονο χάρτη της Τουρκίας. Η κόκκινη τελεία δείχνει τη θέση της Μερσίνης, που στην παρούσα κλίμακα συμπίπτει με την ελάχιστα δυτικότερη θέση των Σολών.]]

Οι Σόλοι ήταν ελληνική παράκτια πόλη και λιμάνι της Κιλικίας, 11 χλμ δυτικά από τη σημερινή Μερσίνη (κοντά στο χωριό Viransehir) την οποία έκτισαν οι Ρόδιοι πιθανώς κατά τον 7ο αιώνα π.Χ. και ίσως αργότερα επανίδρυσαν οι Αθηναίοι (κατά τον Στράβωνα).

Αρχαιολογικές έρευνες δείχνουν ότι η πόλη κατοικούνταν ήδη από την εποχή του χαλκού, από τους Χιττίτες.  Οι Σόλοι αναφέρονται επίσης και από τον Σκύλακα τον Καρυανδέα, εξερευνητή του 5ου αιώνα.

Σε αρκετά από τα νομίσματα των Σόλεων εμφανίζεται στη μια πλευρά ως σύμβολο ένα τσαμπί σταφύλια.

Το 83 π.Χ. οι Σόλοι καταλήφθηκαν από τον Βασιλέα της Αρμενίας Τιγράνη τον Μέγα ο οποίος και την κατέστησε νέα πρωτεύουσα της Χώρας του. Δύο δεκαετίες μετά καταστράφηκε και ξανακτίστηκε από τον Ρωμαίο στρατιωτικό και πολιτικό ηγέτη Πομπήιο, όταν νίκησε εκεί τους κιλικιανούς πειρατές. Τότε προς τιμήν του η πόλη μετονομάστηκε σε Πομπηιόπολη, όπου και σε απόσταση μισού χιλιομέτρου δημιουργήθηκε περίφημος ρωμαϊκός λιμένας.

Κατά τον Στράβωνα και τον Διογένη Λαέρτιο από το όνομα της πόλης αυτής προέρχεται ο όρος σολοικισμός, ο οποίος αναφέρεται σε λανθασμένη χρήση συντακτικών δομών της αρχαίας αττικής γλώσσας. 

## Γνωστοί Σολείς
*Κράντωρ (περί τα μέσα του 4ου αι. π.Χ. -  275 π.Χ.), φιλόσοφος της Ελληνιστικής Περιόδου (μαθητής του Πολέμωνα), προσκείμενος στην πλατωνική σκέψη και αναφερόμενος ως ο πρώτος σχολιαστής του Πλάτωνα.
*Άρατος ο Σολεύς (305 - 240 π.Χ.) Αλεξανδρινός ποιητής καταγόμενος από τους Σόλους
*Χρύσιππος ο Σολεύς (280 π.Χ. – 206 π.Χ.), φιλόσοφος, ένας από τους σημαντικότερους της Στωικής σχολής, θεωρούμενος ως ένας από τους θεμελιωτές της (γεννημένος είτε στους Σόλους είτε στην Ταρσό)
*Καστορίων ο Σολεύς, ποιητής
*Φιλήμων περίπου 362 π.Χ. – περίπου. 262 π.Χ., Αθηναίος ποιητής και τραγωδός γεννημένος είτε στους Σόλους της Κιλικίας είτε στις Συρακούσες της Σικελίας

## Παραπομπές


Κατηγορία:Αρχαίες πόλεις της Κιλικίας
Σόλοι (Κύπρος)

350px|thumb|right|Χάρτης με τα αρχαία Κυπριακά βασίλεια
350px|thumb|right|Ψηφιδωτό από τους αρχαίους Σόλους
Οι **Σόλοι** ήταν αρχαία ελληνική πόλη της Κύπρου, στη βόρεια ακτή της (περιοχή Μόρφου), έδρα σημαντικού βασιλείου που άνθισε από την κλασσική μέχρι και την πρωτοχριστιανική περίοδο Η πόλη αναφέρεται και από τον Σκύλακα τον Καρυανδέα, εξερευνητή του 5ου αιώνα.

Οι κάτοικοί της αναφέρονταν ως "Σόλιοι", σε αντίθεση με την ονομασία "Σολείς" των κατοίκων της πόλης Σόλοι της Κιλικίας.

Σύμφωνα με την παράδοση ιδρυτής και πρώτος βασιλιάς της ήταν ο ήρωας του Τρωικού πολέμου, Ακάμας, γιος του βασιλιά Θησέα. Οι Σόλοι διαδέχτηκαν την πόλη κράτος της Αιπείας την οποία ίδρυσε ο Δημοφών, αδελφός του Ακάμα, που βρισκόταν σε περιοχή με ανθυγιεινό κλίμα. Κάποτε πέρασε από εκεί ο Σόλων και συνέστησε στον Φιλόκυπρο να ιδρύσει μια νέα πόλη σε περιοχή με καλύτερο κλίμα, όπως κι έγινε. Η νέα πόλη ονομάστηκε Σόλοι προς τιμήν του Σόλωνα ο οποίος έγραψε και τους πρώτους νόμους της.

## Γνωστοί Σόλιοι
*Φιλόκυπρος βασιλιάς και ιδρυτής των Σόλων
***Τινεντης** τελευταίος βασιλιας των Σόλων 
*Αριστόκυπρος, βασιλιάς των Σόλων, γιος του Φιλοκύπτου
*Πασικράτης, βασιλιάς των Σόλων, πιθανώς 3ος αι. π.Χ.
*Εύνοστος ο Σόλιος, γιος του Πασικράτη ο οποίος πολέμησε μαζί με τον Μέγα Αλέξανδρο στην Τύρο
*Νικοκλής ο Σόλιος, γιος ή αδελφός του Ευνόστου (αναφέρεται και ως «Νικοκλέης ὁ Πασικράτεος Σόλιος» από τον Αρριανό) ο οποίος συνόδευσε τον Μέγα Αλέξανδρο στον Ινδό ποταμό, επικεφαλής του Κυπριακού στόλου
*Στασάνωρ ο Σολεύς, γιος του Ευνόστου, ένας από τους διοικητές (σατράπες) της Ασίας ο οποίος έμεινε εκεί μετά το θάνατο του Αλεξάνδρου
*Ιέρων ο Σόλιος, ο οποίος στάλθηκε από τον Μεγάλο Αλέξανδρο να περιπλεύσει την Αραβική χερσόνησο και ο οποίος έφτασε μέχρι την είσοδο του Περσικού Κόλπου
*Δημοχάρης ο Σόλιος, συγγραφέας, ιστορικός, 4ος – 3ος αι. π.Χ.
*Κλέαρχος ο Σολεύς, φιλόσοφος, μαθητής του Αριστοτέλη (4ος - 3ος αιώνας π.Χ.)

## Παραπομπές


## Εξωτερικοί σύνδεσμοι
* 

Κατηγορία:Πόλεις της αρχαίας Κύπρου
Κατηγορία:Εγκαταλελειμμένοι οικισμοί στην Κύπρο
Όμπλαστ της Σαχαλίνης

Το **Όμπλαστ της Σαχαλίνης** (ρωσικά: *Сахали́нская о́бласть*) είναι το μοναδικό νησιωτικό ομοσπονδιακό υποκείμενο της Ρωσίας. Αποτελείται από τη νήσο Σαχαλίνη και τις Κουρίλες Νήσους, και πρωτεύουσά του είναι το Γιούζνο Σαχαλίνσκ (181.728 κάτοικοι - απογραφή 2010).

Η νήσος Σαχαλίνη κατοικήθηκε αρχικά από Ιάπωνες αλιείς. Το 1853 έφθασαν οι πρώτοι Ρώσοι που κατοίκησαν το βόρειο τμήμα της με συνέπεια το 1855 η νήσος να μοιραστεί μεταξύ Ρωσίας και Ιαπωνίας. Το 1875 η Ρωσία κατέλαβε ολόκληρη τη νήσο ανταλλάσσοντάς την με τις Κουρίλες νήσους. Μετά το Ρωσοϊαπωνικό πόλεμο και τη συνθήκη Πόρτσμουθ (1905) η Ιαπωνία έλαβε το νότιο τμήμα της το οποίο και ονόμασε Καραφούτο. Το 1918 μετά τη Ρωσική Επανάσταση οι Ιάπωνες ανακατέλαβαν ολόκληρη τη νήσο από την οποία όμως αποχώρησαν το 1924, ενώ τον επόμενο χρόνο εκδιώχθηκαν οι Λευκορώσοι από το βόρειο τμήμα της. Το 1945 η Σοβιετική Ένωση με τη λήξη του Β' Παγκόσμιου Πολέμου επανέκτησε το νότιο τμήμα της μαζί με τις Κουρίλες νήσους και οι Ιάπωνες εκδιώχθηκαν οριστικά από την περιοχή, αν και η Ιαπωνία εξακολουθεί μέχρι σήμερα να διεκδικεί τέσσερα νησιά από τις Κουρίλες.

Σύμφωνα με την απογραφή του 2002, η πλειοψηφία του πληθυσμού είναι ρωσικής καταγωγής (84,3%). Ακολουθούν οι Κορεάτες (5,4%) και οι Ουκρανοί (4%).

Η περιοχή επανήλθε στο προσκήνιο και έγινε παγκοσμίως γνωστή την 1η Σεπτεμβρίου 1983, όταν η πτήση KAL007 της Korean Airlines (Νότια Κορέα) παραβίασε το σοβιετικό εναέριο χώρο πάνω από τη Σαχαλίνη και καταρρίφθηκε. Το περιστατικό αυτό, που θεωρείται ως η μεγαλύτερη στιγμιαία τραγωδία του Ψυχρού Πολέμου, άφησε πίσω του 269 νεκρούς.

## Δημογραφία
**Πληθυσμός:** 

; Στατιστικά ζωτικής σημασίας για το 2012

* Γεννήσεις: 6.316 (12.8 ανά 1.000 άτομα)
* Θάνατοι: 6.841 (13.8 ανά 1.000 άτομα)

**Συνολικό ποσοστό γονιμότητας:**

**Εθνότητες:** Οι Ρώσοι με 409.786 άτομα είναι η μεγαλύτερη εθνότητα, ακολουθούμενοι από 24.993 Κορεάτες (βλέπε Κορεάτες της Σαχαλίνης), και 12.136 Ουκρανούς, καθώς και από αρκετές μικρότερες εθνότητες, όπως οι 219 Ιάπωνες και Αϊνού (0.05%), οι οποίοι ήταν γηγενείς και αντιτίθονταν στην σοβιετική προσάρτηση της περιοχής μετά τον Β΄ Παγκόσμιο Πόλεμο. Το 2010 η εθνοτική σύσταση ήταν η παρακάτω:

* Ρώσοι: 86.5%
* Κορεάτες (Κορεάτες της Σαχαλίνης): 5.3%
* Ουκρανοί: 2.6%
* Τάταροι: 1%
* Λευκορώσοι: 0.6%
* Ιάπωνες ή Αϊνού: 0.05%
* 24.035 άτομα εγγράφησαν από διοικητικές βάσεις δεδομένων και ως εκ τούτου δεν είχαν την δυνατότητα να δηλώσουν ότι ανήκουν σε κάποια εθνότητα. Εκτιμάται ότι η αναλογία των εθνοτήτων σε αυτή την ομάδα είναι η ίδια με τις δηλωμένες εθνότητες.

### Θρησκεία
Σύμφωνα με έρευνα του 2012 το 21.6% του πληθυσμού της περιφέρειας ανήκει στην Ρωσική Ορθόδοξη Εκκλησία, το 4% είναι Χριστιανοί που δεν ταυτίζονται με κάποιο δόγμα, το 2% είναι Ορθόδοξοι που δεν ανήκουν σε κάποια εκκλησία ή ανήκουν σε άλλη, μη ρωσικής προέλευσης ορθόδοξη εκκλησία, το 1% είναι Προτεστάντες. Το 37% των ερωτηθέντων δηλώνει ότι είναι πνευματικοί αλλά μη θρησκευόμενοι, ένα 15% είναι άθεοι και ένα 18.4% ανήκει σε άλλες θρησκείες ή δεν απάντησε στην έρευνα.

## Παραπομπές


## Εξωτερικοί σύνδεσμοι

* Επίσημος ιστοχώρος (στη ρωσική)

Σαχαλινη

Σαχαλινη
Αερόπη

Στην Ελληνική Μυθολογία με το όνομα  **Αερόπη** που σημαίνει κατά λέξη «αερόμορφη» (αεράτη) ήταν γνωστές δύο θρυλικές γυναίκες.

# Μητέρα των Βασιλέων Αγαμέμνονα και του Μενέλαου, που πρωτοστάτησαν στον Τρωικό πόλεμο, κόρη του Κατρέα εγγονή του Μίνωα. Αδέλφια της ήταν η Κλυμένη , η Απημοσύνη και ο Αλθαιμένης. Κατά άλλους είχε παντρευτεί τον Πλεισθένη ή τον Ατρέα. 
# Κόρη του Κηφέα , βασιλιά της Αιθιοπίας, εγγονή του Βήλου και του Αλέου. Γιος της από τον Άρη ήταν ο Αερόπης ή Αέροπος.

## Παραπομπές


Κατηγορία:Αρχαίοι Κρήτες
Κατηγορία:Πρόσωπα της ελληνικής μυθολογίας
Φόβος (μυθολογία)

Στην ελληνική μυθολογία, ο **Φόβος** είναι η προσωποποίηση του φόβου. Οι Αρχαίοι Έλληνες τον θεωρούσαν γιο του Άρη και της Αφροδίτη. Μαζί με τον αδελφό του Δείμο, που ήταν η προσωποποίηση του τρόμου, συνόδευε τον πατέρα του στους πολέμους.

Για τον λόγο αυτό του προσφέρονταν θυσίες στα πεδία των μαχών. Η Λάρνακα του Κυψέλου αναπαριστά σε δύο διαφορετικές μορφές τον Φόβο: με κεφάλι λιονταριού και όμοιο με τον θεό Πάνα. Για τους Σπαρτιάτες το ιερό του Φόβου συνιστούσε σύμβολο πειθαρχίας και συνοχής των στρατιωτικών δυνάμεων.

Στην *[[Ιλιάδα]]* ο Φόβος ως πρόσωπο αναφέρεται στους στίχους Δ 440, Ν 299 και Ο 119. Στον τελευταίο προστάζεται μαζί με τον Δείμο να ζέψει τα άλογα του `Αρη.

## Δείτε επίσης
* Ο δορυφόρος Φόβος του πλανήτη Άρη, που ανακαλύφθηκε το 1877, πήρε το όνομά του από τον μυθικό αυτό συνοδό και γιό του θεού του πολέμου.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 701

Κατηγορία:Παιδιά του Άρη
Κατηγορία:Θεότητες του πολέμου της ελληνικής μυθολογίας
Κατηγορία:Φόβος
Δείμος (μυθολογία)

Στην ελληνική μυθολογία, ο **Δείμος** είναι η προσωποποίηση του τρόμου. Οι Αρχαίοι Έλληνες τον θεωρούσαν γιο του Άρη και της Αφροδίτης ή της Κυθέρειας. (Σύμφωνα με μία άλλη εκδοχή ήταν γιος του Πολέμου και αδελφός του Κυδοίμου). Μαζί με τον αδελφό του Φόβο, που ήταν η προσωποποίηση του φόβου, συνόδευε τον πατέρα του στα πεδία των μαχών. Οι μορφές του στόλιζαν τις περίφημες ασπίδες των Αγαμέμνονα και Αχιλλέα. 

## Δείτε επίσης
Ο δορυφόρος Δείμος του πλανήτη Άρη, που ανακαλύφθηκε το 1877, πήρε το όνομά του από τον μυθικό αυτό συνοδό και γιό του θεού του πολέμου.

## Παραπομπές

## Πηγές
* Εγκυκλοπαίδεια Υδρία Cambridge Ήλιος, Τόμος 4, σελ. 1152, *Εκδόσεις ΕΕΕΕ*

Κατηγορία:Παιδιά του Άρη
Κατηγορία:Θεότητες του πολέμου της ελληνικής μυθολογίας
Αρχάγγελος Πρέβεζας

Ο **Αρχάγγελος** είναι ένα πεδινό χωριό του Δήμου Πρέβεζας του Νομού Πρεβέζης. Παλαιότερα αποτελούσε Δημοτικό Διαμέρισμα της Νέας Σινώπης του Δήμου Ζαλόγγου. Βρίσκεται σε υψόμετρο 40 μέτρων. Με βάση την απογραφή του 2011 έχει 331 κατοίκους, κατά την απογραφή του 1991 εμφάνιζε 356 κατοίκους. Πρόκειται για σχετικά νέο χωριό, καθώς ιδρύθηκε το 1922 μετά την Μικρασιατική καταστροφή από πρόσφυγες. Οι Μικρασιάτες που ίδρυσαν το χωριό Αρχάγγελος, προέρχονταν από χωριά του Δ. Πόντου, κοντά στην τουρκική κωμόπολη Αγιατζίκ, 48 χλμ. Δ.-ΝΔ. της Σινώπης, 90 χλμ. ΒΑ. της Κασταμονής και 68 χλμ. Α. της αρχαίας παραλιακής πόλης του Δυτικού Πόντου Ινέπολης (Ιωνόπολη).

## Τοποθεσία
Ο Αρχάγγελος βρίσκεται 19 χλμ. βόρεια της Πρέβεζας, 85 χλμ. νότια της Ηγουμενίτσας, 30 χλμ. δυτικά της Άρτας και 90 χλμ. νοτιοδυτικά των Ιωαννίνων. Είναι χτισμένος σε κομβικό σημείο, που ενώνει την παλιά Εθνική Οδό Ηγουμενίτσας – Πρέβεζας με τη νέα Εθνική Οδό Ηγουμενίτσας - Αθηνών.

Απέχει από την παραλία του Ιονίου 3 χιλιόμετρα και συνδυάζει βουνό και θάλασσα, δάσος και ποτάμι με κάμπους. Στα βόρεια του Αρχαγγέλου και σε απόσταση 7 χλμ. βρίσκεται ο ιστορικός βράχος του Ζαλόγγου και τα ερείπια της αρχαίας πόλης της Κασσώπης. Σε απόσταση 12 χλμ. προς την πόλη της Πρέβεζας βρίσκεται η Νικόπολη με τα μνημεία της.

Στο ύψωμα, όπου είναι χτισμένο το σημερινό χωριό, υπήρχε ρωμαϊκός οικισμός που ανήκε διοικητικά στη Νικόπολη. Ο οικισμός κατείχε μια πολύ στρατηγική θέση, καθώς είχε τον έλεγχο του ανατολικού σκέλους του πολύ  σηματικού ρωμαϊκού δρόμου Απολλωνίας-Φωτικής-Νικόπολης-Αθήνας.

## Το χωριό σήμερα
Σήμερα στον Αρχάγγελο σώζονται σε καλή κατάσταση κολώνες του ρωμαϊκού υδραγωγείου, που μετέφερε το νερό από τις πηγές του Αγίου Γεωργίου στην αρχαία Νικόπολη.
Η τουριστική υποδομή στον Αρχάγγελο είναι ακόμα μικρή. Υπάρχει μόνο ένα συγκρότημα με ενοικιαζόμενα δωμάτια, τρεις ταβέρνες, δύο καφενεία και ένα καφέ- μπαρ. 
Στο χωριό λειτουργούν αγροτικό ιατρείο, αγροτικός συνεταιρισμός, πολιτιστικός Σύλλογος, αθλητικός Σύλλογος και σύντομα θα λειτουργεί το Γυμνάσιο του Δήμου Ζαλόγγου.

## Παραπομπές

## Συνδέσεις
*Ο επίσημος δικτυακός τόπος του Αρχαγγέλου Πρεβέζης

Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Φαίδρα

Η **Φαίδρα** ήταν κόρη του Μίνωα, βασιλιά της αρχαίας Κρήτης, και της Πασιφάης. Ήταν η δεύτερη γυναίκα του ήρωα και βασιλιά της Αθήνας Θησέα.

## Ο μύθος
Κατά την Ελληνική Μυθολογία,  η Φαίδρα κυριεύθηκε από σφοδρό έρωτα για τον ξακουστό για την ομορφιά, γιο του Θησέα (εκ της Ιππολύτης), τον Ιππόλυτο, στη προσπάθειά της να τον σαγηνεύσει, εκείνος την απέκρουσε. Σε άλλη συνάντηση η Φαίδρα δεν δίστασε να πέσει στα πόδια του και να τον παρακαλεί με δάκρυα να ανταποκριθεί στον παράφορο έρωτά της. Ο Ιππόλυτος την απέπεμψε σκαιότατα και η Φαίδρα μέσα στην οργή της έσκισε τα ενδύματά της και τρέχοντας παρουσιάσθηκε ημίγυμνη στον Θησέα, διαβάλλοντας τον Ιππόλυτο ότι προσπάθησε να τη βιάσει. Ο Θησέας έδιωξε από τη χώρα τον Ιππόλυτο, ο οποίος φεύγοντας σκοτώθηκε καθώς τ΄ άλογα του άρματός του αφήνιασαν στη αιφνίδια θέα ενός τέρατος που είχε εκβρασθεί από τη θάλασσα. Όταν η Φαίδρα έμαθε για τον θάνατο του Ιππόλυτου, αισθανόμενη ντροπή και ενοχές, αυτοκτόνησε δι' απαγχονισμού.

Τον μύθο αυτό χρησιμοποίησε ο Ευριπίδης στη τραγωδία του «Ιππόλυτος», καθώς επίσης και πολλοί άλλοι αρχαίοι ποιητές και καλλιτέχνες.

## Δείτε επίσης
* Ο αστεροειδής 174 Φαίδρα (174 Phaedra), που ανακαλύφθηκε το 1877, πήρε το όνομά του από την τραγική αυτή σύζυγο του Θησέα.

## Παραπομπές


## Εξωτερικοί σύνδεσμοι
* 

Κατηγορία:Θησέας
Κατηγορία:Μυθικοί βασιλείς της Αθήνας
Κατηγορία:Αυτόχειρες
Ενδοκρινής αδένας

μικρογραφία|<center>Ενδοκρινής αδένας</center>

Αδένες ονομάζουμε τα όργανα εκείνα του ανθρώπινου σώματος που παράγουν ουσίες χρήσιμες για την καλή λειτουργία του οργανισμού. Μερικοί από αυτούς παράγουν το έκκριμά τους και το διοχετεύουν μέσω ειδικών σωλήνων, των εκφορητικών πόρων, προς την επιφάνεια του σώματος ή προς κάποια κοιλότητα του σώματος, και ονομάζονται εξωκρινείς. Άλλοι παράγουν ουσίες που δεν διοχετεύονται προς τα έξω, αλλά περνούν μέσα στο αίμα που κυκλοφορεί σ' αυτούς και μέσω της κυκλοφορίας του αίματος μεταφέρονται στα διάφορα όργανα όπου είναι απαραίτητες. Οι ουσίες των αδένων αυτών είναι οι *ορμόνες* και οι αδένες αυτού του τύπου ονομάζονται ενδοκρινείς.

**Ενδοκρινείς** ονομάζονται οι αδένες των οποίων οι ορμόνες εκκρίνονται κατευθείαν στην κυκλοφορία του αίματος. Οι σημαντικότεροι ενδοκρινείς αδένες του ανθρώπινου σώματος είναι:

* Υπόφυση
** Αδενοϋπόφυση
** Νευροϋπόφυση
* Επίφυση
* Θυρεοειδής αδένας
* Επινεφρίδια
** Μυελώδης μοίρα
** Φλοιώδης μοίρα
* Ήπαρ
* Πάγκρεας
* Ωοθήκες
* Όρχεις
* Θύμος

Μερικοί αδένες έχουν διπλή λειτουργία, δηλαδή παράγουν υγρά που εκχέονται προς τα έξω, αλλά παράγουν και ορμόνες που περνούν στο αίμα. Οι αδένες αυτοί λέγονται μεικτοί, και σ' αυτούς ανήκουν το ήπαρ, το πάγκρεας, οι ωοθήκες και οι όρχεις.

Κατηγορία:Ενδοκρινικό σύστημα
Αρχάγγελος (αποσαφήνιση)

Το όνομα **Αρχάγγελος** μπορεί να αναφέρεται σε:

* Αρχάγγελος ( όνομα ανδρικό) Γιορτάζει: των Αρχαγγέλων (8 Νοεμβρίου)

* Αρχάγγελος (θρησκεία): Είδος αγγέλου
* Λιμάνι της Ρωσίας

Ελληνικό τοπωνύμιο:
* Αρχάγγελος Ρόδου
* Αρχάγγελος Λέρου (νησίδα)
* Αρχάγγελος Ημαθίας
* Αρχάγγελος Ηρακλείου
* Αρχάγγελος Καστοριάς
* Αρχάγγελος Λακωνίας
* Αρχάγγελος Πέλλας
* Αρχάγγελος Πρέβεζας

Κυπριακό τοπωνύμιο:
* Αρχάγγελος (συνοικία Γιαλούσας)

Επίσης:
* Στην αεροπορική επίδειξη Αρχάγγελος 2005

Κατηγορία:Αποσαφηνίσεις ελληνικών τοπωνυμίων
Κατηγορία:Ανδρικά ελληνικά ονόματα
Κλάση Φρεγατών Kortenaer

Οι φρεγάτες τύπου **Kortenaer** (αναφέρονται και ως *Standard* ή τύπου *S*) του Ολλανδικού Ναυτικού κατασκευάστηκαν ως γενικής χρήσης φρεγάτες, ικανές για αντιαεροπορικό, ανθυποβρυχιακό πόλεμο και πόλεμο επιφανείας. Για την πρόωση τους χρησιμοποιείται το σύστημα *[[COGOG]]* (*Combined gas or gas*). Δέκα πλοία κατασκευάστηκαν από τα ναυπηγεία de Schelde του Vlissingen και δύο από τα ναυπηγεία Wilton Fijenoord του Ρότερνταμ μεταξύ του 1978 και του 1982. Από αυτά μόνο 10 πλοία υπηρέτησαν στο Ολλανδικό Ναυτικό. Οι υπόλοιπες 2 φρεγάτες πουλήθηκαν στο Ελληνικό Πολεμικό Ναυτικό ενώ βρισκόταν ακόμα υπό κατασκευή και αντικαταστάθηκαν από 2 φρεγάτες τύπου Jacob van Heemskerck class, οι οποίες ουσιαστικά αποτελούν την έκδοση αντιαεροπορικού πολέμου (AAW) των φρεγατών τύπου Kortenaer. 8 παρόμοια πλοία κατασκευάστηκαν από τη Γερμανία κατά την ίδια περίοδο, ως φρεγάτες τύπου Bremen (F-122).

Μέχρι το 2003 όλα τα πλοία αυτού του τύπου του Ολλανδικού Ναυτικού είχαν πωληθεί στο Ελληνικό Πολεμικό Ναυτικό και το Ναυτικό των Ηνωμένων Αραβικών Εμιράτων.

Τα δύο πλοία που κατασκευάστηκαν για το Ελληνικό Πολεμικό Ναυτικό το 1981 είναι οι φρεγάτες Έλλη και Λήμνος, οι οποίες έγιναν γνωστές ως φρεγάτες τύπου '''Έλλη''' και φέρουν διαφορετικό εξοπλισμό και οπλισμό από τα Ολλανδικά πλοία.

Το Ιρανικό Ναυτικό είχε παραγγείλει 8 τροποποιημένα πλοία αλλά το συμβόλαιο ακυρώθηκε μετά την Ιρανική Επανάσταση.

## Γενικά Χαρακτηριστικά
* Εκτόπισμα: 3500 t (3,800 t max)
* Μήκος: 130 m 
* Πλάτος: 14.5 m 
* Βύθισμα: 4.4 m 
* Πρόωση: Σύστημα COGOG (Combined gas or gas).
** 2 αεροστρόβιλοι Rolls Royce Tyne RM1C, ισχύος 4,900 shp έκαστος
** 2 αεροστρόβιλοι Rolls Royce Olympus TM3B, ισχύος 25,700 shp έκαστος
** 2 προπέλες
** Εμβέλεια: 4,700 ναυτικά μίλια με μέση ταχύτητα 16 κόμβων
** Ταχύτητα Πλεύσης: 20 κόμβοι
** Μέγιστη Ταχύτητα: 30 κόμβοι
* Οπλισμός:
** 1 πυροβόλα OTO-Melara Compatto 76&nbsp;mm (Τα **Έλλη** και **Λήμνος** έχουν 2)
** 4 τορπιλοσωλήνες Mk46 (2 διπλοί εκτοξευτές)
** 8 πύραυλοι κατά στόχων επιφανείας RGM-84 Harpoon (2 τετραπλοί εκτοξευτές)
** 8 αντιαεροπορικοί πύραυλοι RIM-7 Sea Sparrow (1 εκτοξευτής ) 
* Πλήρωμα: 176-196
* Ελικόπτερα:
** 2 ελικόπτερα Westland Sea Lynx (2 ελικόπτερα ΑΒ-212 για το Ελληνικό ναυτικό)

## Πλοία

Τα πλοία έφεραν τα ονόματα Ολλανδών Ναυάρχων

Kortenaer
Ραπ μουσική

[μικρογραφία|Ο [Eminem|Έμινεμ ραπάρει σε συναυλία του στη Γερμανία]]

Η **ραπ** (*rap*) είναι κυρίως αφροαμερικανικό μουσικό είδος που ξεκίνησε να γνωρίζει άνθιση στα τέλη της δεκαετίας του 1970 με το πρώτο επίσημο ραπ τραγούδι "Rapper's Delight" από τους The Sugarhill Gang άλλα πολλοί άλλοι καλλιτέχνες όπως o DJ Kool Herc η ο MC Εριχθόνιος είχαν ασχοληθεί με το συγκεκριμένο είδος μουσικής. Έχει τις ρίζες της στην αφρικανική μουσική την οποίαν έφεραν με τη βίαιη εκδούλευση και μετέπειτα μετακίνηση τους οι μαύροι στην Αμερική.

Επίσης, το Hip Hop το οποίο είναι μια μουσική που υποστηρίζει τη ραπ, εμπεριέχει ψηφιακή δειγματοληψία δηλαδή μουσική και ήχους που δημιουργούνται από άλλες ηχογραφήσεις όπου σ' αυτές συγκαταλέγονται η Ραπ, Deejaying, ζωγραφική, γκράφιτι και BreakDancing.

Πρόκειται για είδος που δίνει έμφαση στους στίχους (ρίμες) και στο περιεχόμενο αυτών και η μουσική συνήθως είναι συνοδευτική και δευτερεύουσας μέριμνας. Οι στίχοι, αυτοσχέδιοι στην καθημερινή έκφραση αλλά επεξεργασμένοι στις παραγωγές, δεν τραγουδιούνται αλλά απαγγέλλονται, ενώ η μουσική δανείζεται στοιχεία από τη σόουλ, τη τζαζ,τη Ριθμ εντ μπλουζ όσο και από άλλα ποικίλα μουσικά ρεύματα. Αρκετοί καλλιτέχνες της ραπ έχουν υιοθετήσει λυρικό και ποιητικό ύφος γραφής. Ωστόσο η σύγχρονη ποπ ραπ βασίζεται πλέον πολύ και σε τραγουδιστά ρεφρέν και δίνεται περισσότερη έμφαση στον ρυθμό και την παραγωγή σε σχέση με τους πρωταρχικούς δίσκους του είδους, κάτι που βρίσκει αντίθετους τους οπαδούς της *street rap* (ραπ του δρόμου).

Οι ρίμες (στίχοι), οι οποίοι εκτείνονται στο μεγαλύτερο τμήμα του κομματιού και είναι στατιστικά περισσότεροι ανά κομμάτι σε σχέση με άλλα είδη, εκφράζουν κατά κανόνα καθημερινά βιώματα και εμπειρίες. Στους στίχους της ραπ ενυπάρχουν ως βασικά θέματα η βία, η οπλοχρησία, τα ναρκωτικά, ο ερωτισμός αλλά και πολιτική θεματολογία. Πηγή έμπνευσης της ραπ είναι η καθημερινή ζωή των περιθωριοποιημένων μαύρων των Ηνωμένων Πολιτειών.

## Παραπομπές


## Βιβλιογραφία και παραπομπές

*Σάββας Πατσαλίδης, *Η μουσική rap και η ιδεολογία της βίας και της αντίστασης*, Μουσικολογία τ/χ.12-13(2000), σελ. 189-205
*Vasileios Yfantis (2019), *Hip Hop Goes Science: Volume I*. ISBN 1692601121, Οδηγός βιβλιογραφίας για την ακαδημαϊκή χρήση της Ραπ μουσικής.
* «The Great American Songbook | Songs, Composers, & Foundation | Britannica»

*
Το ημερολόγιο του συγγραφέα

Το **Ημερολόγιο Ενός Συγγραφέα** () είναι έργο του Φιοντόρ Ντοστογιέφσκι. Πρόκειται για κείμενα που εκδόθηκαν περιοδικά κατά την ενασχόληση του συγγραφέα με το ρωσικό Τύπο.

## Το ιστορικό
Η δημοσίευση των κειμένων αυτών ξεκίνησε το 1873, ως ξεχωριστά κεφάλαια στο περιοδικό *Πολίτης*, εποχή που ο Ντοστογιέφσκι ανέλαβε καθήκοντα διευθυντή σύνταξης σε αυτό. Το πρώτο μέρος του Ημερολογίου σταματάει το Μάρτιο του 1874, όταν ο συγγραφέας αποχωρεί από τη θέση του στο περιοδικό, για να αφιερωθεί στη συγγραφή του μυθιστορήματος Ο έφηβος. Ωστόσο ο Ντοστογιέφσκι θα συνεχίσει την συγγραφή του Ημερολογίου τον Ιανουαρίου του 1876, που εκδίδεται πλέον ως ανεξάρτητη επιφυλλίδα. Η έκδοσή του ολοκληρώνεται το 1877 και μόνο τρία χρόνια αργότερα το 1880 θα κυκλοφορήσει το τεύχος, που περιλαμβάνει τον περίφημο Λόγο για τον Πούσκιν, καθώς και ένα τελευταίο το 1881. 

## Το έργο
Το ημερολόγιο του συγγραφέα αποτελείται από προσωπικά κείμενα που φέρουν τη χαρακτηριστική σφραγίδα του θερμού ντοστογιεφσκικού ύφους. Άρθρα, δοκίμια, σχόλια, αλλά και διηγήματα που δημοσιεύτηκαν στον ημερήσιο και περιοδικό Τύπο της Ρωσίας, φέρνουν στο φως άγνωστες πτυχές τις πολυδιάστατης προσωπικότητάς του. Μέσα σε αυτά ο Ντοστογιέφσκι επικεντρώνεται σε θέματα της τρέχουσας επικαιρότητας, καταθέτει τις εντυπώσεις και τον προβληματισμό του. Κατακρίνει κακώς κείμενα της πολιτικής, κοινωνικής και πολιτιστικής δραστηριότητας της Ρωσίας στα τέλη του 19ου αιώνα και προβάλει τις δικές του πολιτικές και θρησκευτικές απόψεις.
Το ημερολόγιο του συγγραφέα είναι ένα έργο πολύτιμο για τον μελετητή του Φ. Μ. Ντοστογιέφσκι. Μέσα από αυτό ο μπορεί να κατανοήσει καλύτερα τη προσωπικότητα του, να ακολουθήσει τη δημιουργική του σκέψη, τις αδυναμίες του, καθώς και τις ιδέες τις οποίες επεξεργάστηκε στο λογοτεχνικό του έργο.

## Εκδόσεις στα ελληνικά
Το έργο αυτό μεταφράστηκε αρχικά από τις εκδόσεις «Δαρεμά» σε μετάφραση Μίνους Ζωγράφου, με τίτλο «Το ημερολόγιο ενός συγγραφέα». Πρόσφατα κυκλοφόρησε ο πρώτος τόμος του από τις εκδόσεις «Αρμός» με τίτλο «Το ημερολόγιο του συγγραφέα» σε μετάφραση του Δημήτρη Τριανταφυλλίδη.

## Εξωτερικοί σύνδεσμοι
* 

Κατηγορία:Έργα του Φιοντόρ Ντοστογιέφσκι
Κατηγορία:Δοκίμια
Μιχάι Τραϊσταρίου

Ο **Μιχάι Τραϊσταρίου** (*Mihai Trăistariu*, 16 Δεκεμβρίου 1979) είναι Ρουμάνος τραγουδιστής. 

Το 2006, εκπροσώπησε τη Ρουμανία στον διαγωνισμό τραγουδιού της Eurovision που πραγματοποιήθηκε στην Αθήνα, με το τραγούδι Tornerò, τερματίζοντας στην 4η θέση με 172 βαθμούς στον τελικό του διαγωνισμού.

## Δισκογραφία
### Σινγκλς
* Torneró (2006)
* Dimmi Si o No (2007)

## Εξωτερικοί σύνδεσμοι
* Προσωπική ιστοσελίδα

Κατηγορία:Ρουμάνοι τραγουδιστές
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Νταν Μπίττμαν

Ο **Νταν Μπίττμαν** (*Dan Bittman*, 29 Μαρτίου 1962) είναι Ρουμάνος τραγουδιστής.

Γεννήθηκε στις 29 Μαρτίου 1962. Εκπροσώπησε τη Ρουμανία στο διαγωνισμό τραγουδιού της Eurovision το 1994 με το τραγούδι *Dincolo De Nori*, όπου ήρθε 21ος με 14 βαθμούς. Είναι επίσης αρχηγός του ροκ συγκροτήματος Holograf από το 1985.

## Εξωτερικοί σύνδεσμοι
* 

Κατηγορία:Ρουμάνοι τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 1994
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Τίνα Κάρολ

Η **Τίνα Κάρολ** (πραγματικό όνομα: Τετιάνα Λιμπέρμαν, * Тетя́на Григо́рівна Ліберма́н*, 25 Ιανουαρίου 1985) είναι Ουκρανή τραγουδίστρια. Γεννήθηκε στην Ορότουκαν της Περιφέρειας Μαγκαντάν στη Ρωσία. Συμμετείχε στην Eurovision 2006 με το τραγούδι *Show Me Your Love* όπου κατέλαβε την 7η θέση με 145 βαθμούς.

## Παραπομπές


## Εξωτερικοί σύνδεσμοι
*Επίσημη ιστοσελίδα (ουκρανικά)

Κατηγορία:Ουκρανές τραγουδίστριες
Κατηγορία:Συμμετέχοντες στη Eurovision
Απόκλιση (αστρονομία)

μικρογραφία|δεξιά|300px|Η απόκλιση (πορτοκαλί) μετριέται από τον ουράνιο ισημερινό επί του ωρικού κύκλου του αστέρα.
Η **Απόκλιση** ή **κλίση**, ( **δ**, ή **dec.**, ή **d**, αγγλ. *Declination*), είναι η μία από τις δύο ισημερινές συντεταγμένες με τις οποίες προσδιορίζονται οι θέσεις (ίχνη) ενός σημείου στην ουράνια σφαίρα. Είναι η γωνιώδης απόσταση του ίχνους του σημείου (θέση του κατά την παρατήρηση) από τον ουράνιο ισημερινό, είναι δε η αντίστοιχη (στην ουράνια σφαίρα) του γήινου γεωγραφικού πλάτους.

Η απόκλιση αποτελεί τόξο του ωρικού κύκλου του σημείου από τον ουράνιο ισημερινό μέχρι το ίχνος του σημείου. Η απόκλιση μετριέται από 0° - 90° Β ή Ν (N/S) και είναι μεν θετική όταν το σημείο βρίσκεται στο βόρειο ουράνιο ημισφαίριο και αρνητική όταν αυτό βρίσκεται στο νότιο ουράνιο ημισφαίριο.
 
Το συμπλήρωμα της απόκλισης ονομάζεται **[[πολική απόσταση]]** (*Polar distance*) και συμβολίζεται με τα λατινικά γράμματα **ΡD**, ενώ στην ελληνική βιβλιογραφία συμβολίζεται συνήθως με το γράμμα **Ρ**. Η πολική απόσταση αναφέρεται εκ του άνω Πόλου ή κάτω Πόλου του παρατηρητή (Βόρειο Ουράνιο Πόλο ή Νότιο Ουράνιο Πόλο αντίστοιχα) και εκφράζεται από τη σχέση: **Ρ = 90° ± δ**, όπου (**+**) για φ (πλάτος) και δ ετερώνυμα και (** - **) για φ και δ ομώνυμα.

## Δείτε επίσης
* Αστρική ωρική γωνία
* Τρίγωνο θέσεως

## Εξωτερικοί σύνδεσμοι
* 

Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Οριζόντιες συντεταγμένες

Στην Αστρονομική ναυτιλία είναι γεγονός ότι το σύστημα των ισημερινών συντεταγμένων δεν κρίνεται κατάλληλο για τον προσδιορισμό των θέσεων των ουρανίων σωμάτων σε σχέση με την από θαλάσσης συνεχώς μετακινούμενη θέση του παρατηρητή (πλοίου). Για τον λόγο αυτό χρησιμοποιείται το σύστημα των **οριζοντίων συντεταγμένων** ή **τοπικών συντεταγμένων** του οποίου ως βάση λαμβάνεται ο μαθηματικός ορίζοντας.

Στοιχεία των οριζοντίων συντεταγμένων είναι το αληθές ύψος και το αληθές αζιμούθ τα οποία είναι και οι μοναδικές συντεταγμένες που είναι δυνατόν να παρατηρηθούν αλλά και να μετρηθούν από τον ναυτιλλόμενο, το μεν πρώτο με τον εξάντα, το δε δεύτερο με την διόπτρα.

## Δείτε επίσης
* Σύστημα συντεταγμένων
* Ισημερινές συντεταγμένες
* Γεωγραφικές συντεταγμένες

Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Τόξο

Ο όρος **τόξο** μπορεί ν΄ αναφέρεται σε ένα από τα:

* Τόξο (όπλο): αρχαίο επιθετικό όπλο.
* Τόξο (γεωμετρία): Τμήμα καμπύλης.
* Τόξο (αρχιτεκτονική): Αρχιτεκτονική κατασκευή.
* Τόξο (μουσικό): Μέσον χειρισμού μουσικών οργάνων του βιολιού, της λύρας κ.λπ.
* Τόξο (ανατομία): Ανατομική ονομασία διαφόρων σημείων.
* Τόξο Πιερίας: Χωριό του νομού Πιερίας, που υπάγεται διοικητικά στο Δήμο Ελαφίνας.
* Τόξο τριγωνομετρικής συνάρτησης: Αντίστροφη συνάρτηση της τριγωνομετρικής συνάρτησης.
Αληθές ύψος

Το **Αληθές ύψος** ουρανίου σώματος αποτελεί μια από τις δύο οριζόντιες συντεταγμένες δια των οποίων προσδιορίζονται ή θέση (το ίχνος) αυτού στην ουράνια σφαίρα, με βάση τον μαθηματικό ορίζοντα. Η άλλη οριζόντια συντεταγμένη είναι το Αληθές αζιμούθ.

Το *Αληθές ύψος* (**Ηλ**) [True Altitude] αποτελεί τόξο του κάθετου κύκλου από τον μαθηματικό ορίζοντα μέχρι το ίχνος του αστέρος ή άλλου ουράνιου σώματος. Αυτό μετριέται από 0° - 90°    και είναι **θετικό** (**+**) για το παρατηρούμενο σώμα (αστέρα) του ορατού ημισφαιρίου, δηλαδή άνω του ορίζοντα) και **αρνητικό** (**-**) για εκείνα του αοράτου ημισφαιρίου (δηλαδή κάτωθεν του ορίζοντα). 
Το συμπλήρωμα του ύψους αυτού ονομάζεται **Ζενιθιακή απόσταση** (Zenith distance) και συμβολίζεται με το λατινικό γράμμα **Ζ**. Έτσι οι σχέσεις είναι: **Ζ + Ηλ = 90°**, εξ αυτού ορίζονται
::::: **Ζ = 90&deg; - Ηλ** καθώς και **Ηλ = 90&deg; - Ζ**.

Το Αληθές ύψος βρίσκεται από τον ναυτιλλόμενο με τον εξάντα.

Κατηγορία:Αστρονομική Ναυτιλία
Αναστάσιος Λιακόπουλος

Ο **Αναστάσιος Λιακόπουλος** (1879-1958) ήταν αντιστράτηγος ε.α., τέως βουλευτής του Λαικού Κόμματος στη Φθιώτιδα, ειδικός σύμβουλος του Υπουργείου Δημοσίων Έργων μετά την αποστρατεία του. 
## Βιογραφία
Γεννήθηκε το 1879. Διακρίθηκε στις μάχες του Σαρανταπόρου και των Σερβίων στους πολέμους 1912-13. Τιμήθηκε με τον χρυσούν και αργυρούν Σταυρόν του Σωτήρος και με το μετάλλιο της Στρατιωτικής Αξίας.  

Απεβίωσε το 1958.

Κατηγορία:Βουλευτές Φθιώτιδας
Κατηγορία:Χρυσός Σταυρός του Τάγματος του Σωτήρος
Κατηγορία:Αργυρός σταυρός του Τάγματος του Σωτήρος
Κατηγορία:Μετάλλιο Στρατιωτικής Αξίας
Θεόδωρος Πεζόπουλος

Ο **Θεόδωρος Πεζόπουλος** (1894 - 22 Απριλίου 1941) ήταν Έλληνας αντιπλοίαρχος του Πολεμικού Ναυτικού και ένας από τους ήρωες του Β' Παγκοσμίου Πολέμου. Γεννήθηκε το 1894 στην Αθήνα και σκοτώθηκε από πυρά γερμανικών αεροσκαφών. Ήταν κυβερνήτης του αντιτορπιλικού "ΥΔΡΑ" το οποίο βυθίσθηκε στις 22 Απριλίου  1941, έξω από τις Λαγούσες νήσους, κοντά στην Αίγινα.

Ως αξιωματικός του Ναυτικού υπηρέτησε διοικητής της Μοίρας Υποβρυχίων και κυβερνήτης στο υποβρύχιο "Τρίτων". 
Το Πολεμικό Ναυτικό ως ένδειξη τιμής έχει ονομάσει πυραυλάκατο με το όνομα Πεζόπουλος P 73. Η φωτογραφία του βρίσκεται στην Σχολή Ναυτικών Δοκίμων, ενώ ο Δήμος Αθηναίων τιμώντας την μνήμη του έχει ονομάσει οδό, κάθετη στην Λεωφόρο Κηφισίας, κοντά στον Ερυθρό Σταυρό.

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες του Β΄ Παγκοσμίου Πολέμου
Κατηγορία:Έλληνες ελευθεροτέκτονες
Αλιζέ

Η **Αλιζέ Ζακοτέ** (, 21 Αυγούστου 1984) είναι Γαλλίδα τραγουδίστρια. Γεννήθηκε και μεγάλωσε στο Αζαξιό της Κορσικής.

Την ανέδειξε η Μυλέν Φαρμέρ μετά τη νικητήρια εμφάνισή της στο talent show *Graines de Star*, το 1999. Κυκλοφόρησε μία σειρά άλμπουμ που γνώρισαν τεράστια επιτυχία, ενώ τα μουσικά της βίντεο έτυχαν ευρείας προβολής.

Τραγουδά στα γαλλικά, έχει όμως ερμηνεύσει τραγούδια και στα αγγλικά και ισπανικά. Το πρώτο της σινγκλ, *[[Moi... Lolita|Moi... lolita]]* το 2000 ήταν μια από τις μεγαλύτερες επιτυχίες σε Ευρώπη, Ασία και Αμερική. Το 2007, έγινε παραγωγός για τον τρίτο της δίσκο, με τίτλο *[[Psychédélices]]*, που αποτέλεσε σταθμό στην καριέρα της. Έκανε περιοδεία τον Ιούνιο του 2008 ταξιδεύοντας σε Ρωσία (Μόσχα) και Μεξικό (Πόλη του Μεξικού, Γουαδαλαχάρα, Πουέμπλα, Μοντερρέι)  σημειώνοντας μεγάλη επιτυχία.

## Δισκογραφία
**Albums**
* 2000: *[[Gourmandises]]*
* 2003: *[[Mes courants électriques]]*
* 2004: *[[Alizée en concert]]*
* 2007: *[[Psychédélices]]*
* 2007: *[[Tout Alizée]]*
* 2010: *[[Une enfant du siècle]]*

**Singles**
* 2000: *[[Moi... lolita]]*
* 2000: *[[L'Alizé]]*
* 2001: *[[Parler tout bas]]*
* 2001: *[[Gourmandises]]*
* 2003: *[[J'en ai marre]]*
* 2003: *[[J'ai pas vingt ans]]*
* 2003: *[[À contre-courant]]*
* 2004: *[[Amélie m'a dit]]*
* 2007: *[[Mademoiselle Juliette]]*
* 2008: *[[Fifty-Sixty]]*
* 2009: *[[La isla Bonita]]*
* 2010: *[[Les collines]]*

**DVD**
* 2004: *[[Alizée en concert]]*
* 2007: *[[Tout Alizée]]*

## Παραπομπές


## Εξωτερικοί σύνδεσμοι
* 
* 

Κατηγορία:Ποπ μουσικοί
Κατηγορία:Κορσικανοί τραγουδιστές
Κατηγορία:Νικητές World Music Awards
Αρτηρία

**Αρτηρίες** ονομάζονται τα αγγεία του ανθρώπινου οργανισμού που μεταφέρουν οξυγονωμένο αίμα από την καρδιά προς τα υπόλοιπα όργανα. Όσο απομακρύνονται από την καρδιά, διακλαδίζονται και σχηματίζουν όλο και μικρότερα αγγεία, μικρότερες αρτηρίες και αρτηρίδια, τα οποία τελικά καταλήγουν στα τριχοειδή αγγεία.

## Ιστολογία
Οι αρτηρίες αποτελούνται, όπως και τα υπόλοιπα αιμοφόρα αγγεία, από τρεις συγκεχυμένους χιτώνες, τον *έσω*, τον *μέσο* και τον *έξω* χιτώνα. Ο *έσω χιτώνας* αποτελείται από μια στιβάδα ενδοθηλιακών κυττάρων που επενδύουν την εσωτερική επιφάνεια των αγγείων και από ποικίλη ποσότητα υπερενδοθηλιακού συνδετικού ιστού. Περιβάλλει τον αυλό του αγγείου, την περιοχή από την οποία μεταφέρεται το αίμα. Προς τα έξω ο έσω χιτώνας των αρτηριών περιλαμβάνει τον έσω ελαστικό υμένα. Ο *μέσος χιτώνας* είναι συνήθως ο παχύτερος από τους τρεις χιτώνες. Αποτελείται από κυκλικώς διατεταγμένα λεία μυϊκά κύτταρα και ινοελαστικό συνδετικό ιστό. Το ελαστικό στοιχείο αυτού του ιστού παρουσιάζει αύξηση παράλληλα με την αύξηση του μεγέθους του αγγείου. Ο *έξω χιτώνας* είναι ο πιο εξωτερικός χιτώνας του αγγείου και αποτελείται από ινοελαστικό συνδετικό ιστό και είναι πλούσιος σε κολλαγόνο. Στα μεγαλύτερα αγγεία περιέχει **αγγεία των αγγείων**, μικρά αιμοφόρα αγγεία που τροφοδοτούν με αίμα τον έξω και τον μέσο χιτώνα αυτών των αγγείων.

## Τύποι αρτηριών
μικρογραφία|Οι αρτηρίες του ανθρώπινου οργανισμού
Οι αρτηρίες διακρίνονται σε τρεις τύπους: ελαστικές, μυϊκές και αρτηρίδια.

### Ελαστικού τύπου αρτηρίες
Οι ελαστικού τύπου αρτηρίες (ή μεταφορικές αρτηρίες) είναι οι μεγαλύτερες και δέχονται αίμα κατευθείαν από την καρδιά. Ως αποτέλεσμα του τελευταίου δέχονται μεγάλες περιοδικές μεταβολές της πίεσης του αίματος. Για να αντισταθμίσουν αυτές τις αλλαγές, τα τοιχώματα αυτών των αρτηριών διαθέτουν άφθονες ελαστικές ίνες. Οι ίνες πέρα από τη στερεότητα και δυνατότητα διάτασης των αγγείων που προσφέρουν, διατηρούν σταθερή την πίεση του αίματος στο χρονικό διάστημα που μεσολαβεί μεταξύ δύο καρδιακών παλμών.

Στις αρτηρίες αυτού του τύπου περιλαμβάνονται η αορτή, οι κοινές καρωτίδες και οι υποκλείδιες αρτηρίες.

### Μυϊκού τύπου αρτηρίες
Στις αρτηρίες μυϊκού τύπου ανήκουν οι περισσότερες από τις αρτηρίες του σώματος. Ο μέσος χιτώνας τους αποτελείται κατ’ εξοχήν από πολλά στρώματα λείων μυϊκών κυττάρων. Αυτές οι αρτηρίες διανείμουν το αίμα στα διάφορα όργανα.

### Αρτηρίδια
Τα αρτηρίδια αποτελούν τις μικρότερες αρτηρίες και έχουν τον ρόλο να ρυθμίζουν την πίεση του αίματος. Τα μεταρτηρίδια αποτελούν τις απολήξεις των αρτηριδίων. Έχουν διάμετρο μικρότερη από 100 μικρομέτρα. Τα αρτηρίδια διανείμουν το αίμα στα δίκτυα τριχοειδών αγγείων.

**<big>Κακώσεις αρτηριών</big>**

Σε περιπτώσεις κακώσεων αρτηριών, όπως λ.χ. διατομή επιπολής μηριαίας αρτηρίας, η αποκατάσταση μπορεί να γίνει είτε με τη χρήση φλεβικού μοσχεύματος (π.χ. χρήση σαφηνούς φλέβας), είτε χρήση συνθετικού μοσχεύματος τύπου πολυτετραφθοροαιθυλενίου(PTFE).

## Παραπομπές


## Εξωτερικοί σύνδεσμοι

Κατηγορία:Αγγειολογία
Κατηγορία:Καρδιαγγειακή φυσιολογία
Λιθοβολία

Το αγώνισμα κατά το οποίο ριχνόταν ο λίθος λεγόταν «**λιθοβολία**». 

Πρώτοι που καθιέρωσαν τη λιθοβολία ήταν οι κλέφτες κι οι αρματολοί, που συναγωνίζονταν ποιος θα πετάξει μακρύτερα μια πέτρα. Αργότερα έγινε κανονικό αγώνισμα. Ο λίθος είχε βάρος 5 οκάδες που αντιστοιχούν σε 6 κιλά και 400 γραμμάρια.   Επρεπε να ρίχνεται με το ένα χέρι. Ο παλμός έμοιαζε με αυτόν του ακοντισμού. Η πρώτη διεθνής παρουσία της λιθοβολίας ήταν το 1906 στους Ολυμπιακούς αγώνες. Προηγουμένως, το αγώνισμα διεξαγόταν στα πανελλήνια πρωταθλήματα καθώς και σε τοπικούς αγώνες, όπως στους Πανιώνιους Αγώνες της Σμύρνης.

Κατηγορία:Σφαιροβολία
Ταχυπλοΐα

Η **ταχυπλοΐα** είναι αγώνας σκαφών στη θάλασσα ή και σε μεγάλες  λίμνες  από μηχανοκίνητα σκάφη. Σε αυτό το αγώνισμα δεν χρησιμοποιούνται πανιά όπως στην ιστιοπλοΐα, αλλά η δύναμη και η ταχύτητα των μηχανών. Τα σκάφη είναι μικρά και ευέλικτα και πρόκειται για τα γνωστά μας κρις-κραφτ, ενώ τα τελευταία χρόνια υπάρχουν και οι αγώνες τζετ, δηλαδή με τα μηχανάκια της θάλασσας. Στην Ελλάδα υπάρχει λέσχη ταχυπλοΐας που κάθε χρόνο διοργανώνει περίπου 10 αγώνες με επίκεντρο το Σαρωνικό. Το άθλημα είναι συναρπαστικό και ο συναγωνισμός έντονος.

Κατηγορία:Ατομικά αθλήματα
Κατηγορία:Ναυταθλήματα
Κολύμβηση

Η **Κολύμβηση** είναι άθλημα κίνησης μέσα στο νερό. Ως οργανωμένο άθλημα, η κολύμβηση είναι επινόηση των νεότερων χρόνων. Ως μέσο ψυχαγωγίας συναντάται μεταξύ των πρώτων δραστηριοτήτων που δοκίμασε ο άνθρωπος επάνω στη γη. Οι αρχαίοι Έλληνες του έδιναν πολλή προσοχή και θεωρούσαν άσχημο πράγμα το να μην μπορεί κάποιος να κολυμπά. Στους Ολυμπιακούς Αγώνες του 1896 συμπεριλήφθηκε ως ιδιαίτερο άθλημα και η κολύμβηση από τότε έγινε ένα από τα πιο αγαπητά αγωνίσματα.

Ισχύουν, όπως για όλα τα αθλήματα, διατάξεις και κανόνες της κολύμβησης. Τα αγωνίσματα που διεξάγονται είναι: Για τους άνδρες, 100 μ., 200 μ., 400 μ., 1500 μ. ελεύθερης κολύμβησης, 4Χ200 μ. ομαδικό και 4Χ100 ατομικό, 200 μ. πεταλούδα και 100 μ. ύπτιο κ.ά.. 

Για τις γυναίκες είναι ακριβώς τα ίδια. 

Οι τρόποι με τους οποίους μπορεί κανείς να κολυμπήσει είναι πολλοί.

*Το κρόουλ ή το ελεύθερο κολύμπι. Το σώμα βρίσκεται σ' επίπεδη σχεδόν θέση με το νερό, μπρούμυτα δηλ., με το πρόσωπο προς το νερό και τα χέρια κινούνται ελεύθερα κάνοντας κυκλικές κινήσεις, η μισή καμπύλη του κύκλου γίνεται μέσα από το νερό κι η άλλη μισή πάνω απ' την επιφάνειά του, στον αέρα.
* Πρόσθιο πεταλούδας. Ο κολυμβητής κινείται έτσι που δίνει την εντύπωση της πεταλούδας, όπως αναπηδά πάνω στο νερό (μη επίσημο είδος κολύμβησης).
* Η πεταλούδα ή δελφίνι (butterfly) είναι το νεότερο απο τα τέσσερα είδη κολύμβησης. Στην αρχή ονόμαστηκε πεταλούδα επειδή τα χέρια κατα την κίνηση τους μοιάζουν με την κίνηση της πεταλούδας. Δελφίνι ονομάστηκε λόγω της κίνησης των ποδιών που μοιάζει με την κίνηση του δελφινιού. Το 1953 η F.I.N.A αναγνώρισε την Πεταλούδα επίσημα ως τέταρτο στιλ κολύμβησης.  Το 1956 στους Ολυμπιακούς της Μελβούρνης η Πεταλούδα διεξάγεται για πρώτη φορά σαν τέταρτο είδος.

* Το ναυτικό ή το πλάγιο. Δεν θεωρείται επίσημο είδος κολύμβησης. Ο κολυμβητής κινείται πλάγια μέσα στο νερό, πότε από τη μια πλευρά, πότε απ' την άλλη.

* Το ύπτιο κολύμπι, όταν ο κολυμβητής βρίσκεται ανάσκελα μέσα στο νερό, με την πλάτη του δηλ. στην επιφάνεια του νερού.

* Κατάδυση. Θεωρείται είδος της τεχνικής κολύμβησης. Για να κολυμπήσει κάποιος μ' αυτόν τον τρόπο, πρέπει να έχει μάθει να ελέγχει πολύ καλά την αναπνοή του, επειδή χρειάζεται να παραμείνει για ορισμένο διάστημα κάτω από το νερό. Πρέπει να διατηρεί τα μάτια ανοιχτά, για ν' αποφύγει πιθανά χτυπήματα. Επίσημα (Ολυμπιακά) αγωνίσματα της κολύμβησης (με τη σειρά της μεικτής): πεταλούδα, ύπτιο, πρόσθιο και ελεύθερο.

* μονοπέδιλη κολύμβηση (finswimming). Είδος τεχνικής κολύμβησης. Για να κολυμπήσει κάποιος χρειάζεται ένα είδος πέδιλου, που ονομάζεται μονοπέδιλο. Και τα δύο πόδια βρίσκονται μέσα σε αυτό το μονοπέδιλο και ο αθλητής χρησιμοποιεί το σώμα του για να κινηθεί, όπως ακριβώς οι γοργόνες.

## Παραπομπές


*
Κατηγορία:Αερόβια άσκηση
Ανεμοπορία

Η **ανεμοπορία** είναι η πτήση με αεροσκάφος χωρίς κινητήρα. Η τέχνη της βασίζεται στην εκμετάλλευση ανοδικών ρευμάτων της ατμοσφαίρας που κάνουν το ελαφρύ σκάφος να πετά για αρκετή ώρα. Το ειδικό αεροσκάφος λέγεται ανεμόπτερο και συνήθως φτιάχνεται από ελαφρύ ξύλο. Έχει μεγάλα και λεπτά φτερά μήκους 12 - 18 μέτρων και για να ελίσσεται έχει πηδάλια, όμοια με των αεροπλάνων. Για να απογειωθεί ρυμουλκείται από ένα αεροπλάνο. Η ανεμοπορία είναι άθλημα εναέριο και στην Ελλάδα λειτουργεί από το 1935 ο αθηναϊκός όμιλος ανεμοπορίας υπό την αιγίδα της αερολέσχης Ελλάδος, καθώς και το αεραθλητικό κέντρο Τρίπολης από το 1956.

Κατηγορία:Αθλήματα
Κατηγορία:Ατομικά αθλήματα
Κατηγορία:Εναέρια αθλήματα
Υβόν Κάττερφελντ

Η **Υβόν Κάττερφελντ** (*Yvonne Catterfeld*, 2 Δεκεμβρίου 1979) είναι Γερμανίδα τραγουδίστρια, ηθοποιός και τηλεπαρουσιάστρια.

Γεννήθηκε στην Ερφούρτη.

## Δισκογραφία
### Άλμπουμς
*Meine Welt (2003, πλατινένιο)
*Farber Meine Welt (2004, χρυσό)
*Unterwegs (2005)
*Aura (2006)

### Σινγκλς
*Komm Zurück Zu Mir (2001)
*Niemand Sonst (2002)
*Gefühle (2003)
*Für Dich (2003)
*Du Hast Mein Herz Gebrochen (2004)
*Du Bleibst Immer Noch Du (2004)
*Sag Mir-Was Meinst Du (2004)
*Glaub An Mich (2005)
*Eine Welt Ohne Dich (2005)
*Where Does The Love Go (2006)
*Erinner'Mich Dich Zu Vergessen (2006)
*Die Zeit Ist Reif (2007)

## Φιλμογραφία
*Gute Zeiten, schlechte Zeiten (2001-2005)
*Hallo Robie! (2005)
*Tatort - Der name der Orchidee (2005)
*Sophie - Braut wider Willen (2005-2006)

## Παραπομπές


## Εξωτερικοί σύνδεσμοι

*Επίσημη ιστοσελίδα  
*Η Υβόννη Κάττερφελντ στην IMDb

Κατηγορία:Γερμανίδες τραγουδίστριες
Κατηγορία:Γερμανίδες ηθοποιοί τηλεόρασης
Αλπινισμός

180px|thumb|Παγετώνας στο Μον Μπλαν (Mont Blanc) το 1862
**Αλπινισμός** (mountaineering, alpinism) είναι η ορειβασία σε μεγάλο υψόμετρο, με πολύ υψηλό βαθμό δυσκολίας που περιλαμβάνει πολλές φορές και παραδοσιακή αναρρίχηση. Ονομάστηκε *αλπινισμός*, γιατί παλαιότερα οι πιο τολμηρές αναβάσεις γίνονταν στις Ευρωπαϊκές Άλπεις. Πολλές φορές, ο αλπινισμός γίνεται και για επιστημονικές παρατηρήσεις.

## Εξοπλισμός και τεχνικές

Ο αλπινισμός έχει αναπτύξει ιδιαίτερες τεχνικές, είτε στον τρόπο που περπατούν οι αλπινιστές, είτε στον τρόπο που αναρριχώνται. Ο αλπινιστής φέρει ειδικό ρουχισμό και εξαρτήματα. Στα παγωμένα χιόνια και στους παγετώνες περπατά φέροντας *κραμπόν* κάτω από τις ειδικές άκαμπτες (ή και ημι-άκαμπτες ορειβατικές αρβύλες), για να μη γλιστρά. Στο χέρι έχει πιολέ (piolet) με το οποίο υποβοηθά την ανάβαση του και περιορίζει τις πιθανότητες πτώσης του. Συνήθως από την ομάδα των αλπινιστών ο πιο έμπειρος προπορεύεται σε μια πλαγιά και "ασφαλίζει" το πέρασμα με διάφορους τρόπους για την υπόλοιπη "σχοινοσυντροφιά". Έτσι αυτοί που ακολουθούν ανεβαίνουν ασφαλισμένοι από το σκοινί.

Τα δρομολόγια των αλπινιστών ξεκινούν συνήθως πάρα πολύ πρωί. Η διαδρομή, κατά την οποία από άλλο δρόμο ανεβαίνουν σε μια κορυφή και από άλλο κατεβαίνουν, ονομάζεται **διάσχιση**.

## Ιστορία του αλπινισμού

Ο αλπινισμός άρχισε να αναπτύσσεται γύρω στις αρχές του 19ου αιώνα. Άρχισε με την κατάκτηση του Λευκού Όρους το 1786. Αργότερα κατατάχτηκε στα αθλήματα και οι προσπάθειες συνεχίστηκαν για την κατάκτηση των Άλπεων, των Πυρηναίων και άλλων κορυφών της Ευρώπης. Από την Ευρώπη το ενδιαφέρον των αλπινιστών επεκτάθηκε σε κορυφές πιο απομακρυσμένες. Γύρω στα 1950 άρχισε συστηματικά η αναρρίχηση στα Ιμαλάια, τα ψηλότερα βουνά όλου του κόσμου.

Η ψηλότερη κορυφή του κόσμου, το Έβερεστ (8.848 μ.), πατήθηκε το 1953 από τον Νεοζηλανδό Έντμουντ Χίλαρι και τον Νεπαλέζο οδηγό του, Τένσινγκ Νοργκέι, της φυλής των Σέρπα. Η προσοχή και οι προσπάθειες των αλπινιστών στράφηκαν στην εξερεύνηση των οροσειρών και στη βελτίωση των τεχνικών του αλπινισμού, που εξακολούθησε να ασκείται σαν σπορ.

## Εικόνες

Αρχείο:AscentonmountTaygetos.JPG|Ανάβαση στο Ταύγετο
Αρχείο:Alpinism2.jpg|Κατάβαση


## Παραπομπές


## Εξωτερικοί σύνδεσμοι

* Ασθένεια του υψομέτρου
* École Nationale de Ski et d'Alpinisme (ENSA) 
* Hellenic Federation of Mountaineering and Climbing (HFMC) 
* Hellenic Mountain Guides Association (HMGA)
* High Altitude Pathology Institute (IPPA)
* Himalaya Rescue Association (HRA)
* International Commission for Alpin Rescue (ICAR)
* International Federation of Mountain Guides Association 
* IFMGA
* UIAGM or 
* IVBV 
* International Mountaineering and Climbing Federation (UIAA)
* International Society for Mountain Medicine
* Internet Infopoint of Moutain Medicine
* Leave No Trace
* Mountain Medicine and Traumatology Department of Chamonix Hospital (DMTM)
* National Outdoor Leadership School (NOLS)
* South Asia (NEPAL) 
* Swiss Mountain Medicine Society (SGGM)
* Wilderness Medical Society (WMS

Κατηγορία:Ορειβασία
Βαλβίδα

200px|thumb|Η λειτουργία μιας βαλβίδας

Η **βαλβίδα** είναι διάταξη που άλλοτε επιτρέπει και άλλοτε αποτρέπει τη ροή [ρευστών] δηλαδή υγρών ή αερίων.

Η λέξη βαλβίδα μπορεί να αναφέρεται σε πολλές διαφορετικές διατάξεις. Η πιο γνωστή είναι η βαλβίδα που υπάρχει στα καζάνια των μηχανών και λέγεται ασφαλιστική. Όταν η πίεση του ατμού ανέβει πολύ, ανοίγει μόνη της. Διαφεύγει ένα μέρος του ατμού κι έτσι προλαβαίνει το σκάσιμο του καζανιού. Τέτοιου είδους βαλβίδες χρησιμοποιούνται στις χύτρες ταχύτητας (γρήγορου βρασμού).

Επίσης βαλβίδα λέγεται μια γλωσσίδα κινητή, κατάλληλα προσαρμοσμένη μέσα σε σωλήνες που δεν αφήνει να κινούνται προς τα πίσω τα υγρά ή τα αέρια. Το ίδιο όνομα έχει και το τεντωμένο σχοινί, που θεωρείται το σημείο ξεκινήματος για τους αγωνιστές του δρόμου στο στίβο ή για το τρέξιμο των αλόγων στις ιπποδρομίες.

Στην ανατομία βαλβίδα λέγεται το ινώδες διάφραγμα στο εσωτερικό των αιμοφόρων και άλλων αγγείων, που δεν αφήνουν το αίμα ή ορισμένα υγρά να γυρίσουν πίσω κατά τη λειτουργία τους. Η ανατομική ακεραιότητα όλων αυτών των βαλβίδων εξασφαλίζει την κανονική ροή του αίματος στην καρδιακή αντλία προς την κατεύθυνση της μεγάλης και της μικρής κυκλοφορίας.

Βαλβίδα επίσης λέγεται η αφετηρία των αγωνισμάτων δρόμου.

## Δείτε επίσης

*Βαλβίδα EGR

Κατηγορία:Υδραυλική
Αθανάσιος Σιώκος

Ο **Αθανάσιος Σιώκος** (1895 - 1 Μαρτίου 1935) ήταν Έλληνας στρατιωτικός.

Γεννήθηκε στο Ναύπλιο το 1895 και σκοτώθηκε την 1η Μαρτίου 1935 στο Ναύσταθμο της Σαλαμίνας.

Ήταν Αντιπλοίαρχος-αρχιεπιστολέας και στο χώρο της δολοφονίας του από τους στασιαστές υπάρχει επιτύμβιος πλάκα, στην οποία αναγράφεται το εξής κείμενο: 

Υπήρξε ακόμη διοικητής μοίρας αντιτορπιλικών και ανθυποβρυχιακών έργων, ενώ το 1919 έφερε στο Ναύσταθμο τα γερμανικά υπερτηλεβόλα ΡΥΡ.

Το 1924, βραβεύθηκε για τη μελέτη του *Η νήσος Ελιγολάνδη*. Δρόμοι στην Αθήνα, στην Καλλιθέα και στο Ναύπλιο έχουν το όνομά του. Νυμφεύθηκε την Αγγελική Πεζοπούλου, κόρη του καθηγητή ιατρικής Νικολάου Πεζόπουλου, και απέκτησε δύο παιδιά: το Χρήστο Σιώκο, ηλεκτρολόγο-μηχανολόγο, και την Καίτη Λιακοπούλου, σύζυγο του ιατρού Αντωνίου Λιακόπουλου.

Κατηγορία:Έλληνες αξιωματικοί του Πολεμικού Ναυτικού
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 05/2010
Ο Στρατής παραστράτησε

***Ο Στρατής παραστράτησε*** είναι μια ελληνική κωμική ταινία του 1969, σε παραγωγή Καραγιάννης - Καρατζόπουλος και σε σκηνοθεσία Κώστα Καραγιάννη. Το σενάριο γράφτηκε από τον Ασημάκη Γιαλαμά και τον Κώστα Πρετεντέρη. Πρωταγωνιστούν οι Ντίνος Ηλιόπουλος και Άννα Φόνσου.

## Πλοκή

Ο Στρατής Δαμαλάκης(Ντίνος Ηλιόπουλος), μετά από πολλών ετών κοπιαστική έρευνα δημοσιεύει την διατριβή του για το ρόλο της Ασπασίας στον Πελοποννησιακό πόλεμο, ενώ παράλληλα εργάζεται ως καθηγητής. Ο Τζιμ Άντριους, ένας Ελληνοαμερικανός παραγωγός κινηματογράφου (Νίκος Ρίζος) τον προσεγγίζει για να του μεταβιβάσει τα δικαιώματα, ώστε να χρησιμοποιήσει το επιστημονικό του πόνημα για μια ταινία-ιστορική παρωδία. Αρχικά, ο Στρατής απορρίπτει της πρόταση, αλλά τελικά οι απαιτήσεις της ζωής και οι οικονομικές του υποχρεώσεις προς τους οικείους του θα τον αναγκάσουν να δεχτεί. Παράλληλα ερωτεύεται την Ντόρα Γαλάτη (Άννα Φόνσου), την κινηματογραφική του ηρωίδα, και εγκαταλείπει την Αθηνά, με την οποία συνδεόταν ερωτικά (Νέλλη Παππά). Τελικά με την ολοκλήρωση των γυρισμάτων του έργου, η τύχη του θα αλλάξει και θα μπορέσει να επιστρέψει στις παλιές του συνήθειες και στην πρώην αγαπημένη του. Παράλληλα, ο παραγωγός προσεγγίζει τον Λέοντα Αντύπα (Δήμος Σταρένιος), επίσης καθηγητή ιστορίας, για τη συμβολή του στη δημιουργία ενός κόμικ με ιστορικό περιεχόμενο και αποφασίζει να παντρευτεί με τη Δημητρούλα, την αδελφή του Στρατή (Άννα Ματζουράνη), την οποία στο μεταξύ έχει ερωτευθεί.

## Διανομή

* Ντίνος Ηλιόπουλος - Στρατής Δαμαλάκης**'
* [[Άννα Φόνσου]] - Ντόρα Γαλάτη**'
* Νίκος Ρίζος - Τζιμ Άντριους**'
* [[Άννα Μαντζουράνη]] - Δημητρούλα Δαμαλάκη**'
* Δήμος Σταρένιος - Λέων Αντύπας**'
* [[Καίτη Λαμπροπούλου]] - Αλεξάνδρα
* [[Νέλλη Παππά|Νέλη Παππά]] - Αθηνά Ξενάκη**'
* Γιώργος Μεσσάλας - Βύρων
* Νίκος Κάπιος - Πέτρος Κροκιδάς
* Γιούλη Σταμουλάκη - Θάλεια Μόσχου
* Γιώργος Παπαζήσης - τσαγκάρης
* Αντώνης Παπαδόπουλος - περιπτεράς
* Γιώργος Γρηγορίου - Aθηνόδωρος
* Γιώργος Κοσμίδης - ταξιτζής
* Γιάννης Μπουρνέλης - άνδρας με βιβλία

## Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1969-1970.

Κυκλοφόρησε με τη μορφή ντιβιντί στις 22 Νοεμβρίου 2010. 

## Παραπομπές

## Εξωτερικοί σύνδεσμοι
* ''Ο Στρατής παραστράτησε'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες σε σενάριο Ασημάκη Γιαλαμά
Κατηγορία:Ταινίες σε σενάριο Κώστα Πρετεντέρη